Source: http://republicanii.ro/sport/17140-document-surpriza-primaria-ploiesti-a-propus-csm-ploiesti-contractul-cu-pfa.html
Timestamp: 2018-08-16 22:05:24+00:00

Document:
Document surpriza! Primaria Ploiesti a propus CSM Ploiesti contractul cu PFA! - Republicanii
Vineri, 17 august 2018 - 1:04:04
Document surpriză! Primăria Ploieşti a propus CSM Ploieşti contractul cu PFA!
Situaţia de la Clubul Sportiv Municipal Ploieşti continuă să fie delicată, nici întâlnirea de astăzi, la care au luat parte Primarul Ploieştiului, Adrian Dobre, Viceprimarul Cristian Ganea, şefii serviciilor economic şi juridic din cadrul primăriei, precum şi conducerea clubului, neaducând vreo soluţie pentru rezolvarea problemei. S-a discutat inclusiv cu reprezentanţi ai altor cluburi din ţară, dar ceea ce este valabil la ei nu este legal la Ploieşti.
Pe de altă parte, astăzi, CSM Ploieşti a prezentat un document pe care Direcţia Administraţie Publică, Juridic Contencios, Contracte, prin Serviciul Juridic Contencios, Contracte, l-a prezentat, la începutul anului, într-o şedinţă cu reprezentanţii juridici ai instituţiilor din subordinea Primăriei Ploieşti şi care ar putea schimba datele problemei. „Informare cu privire la reglementarea instituţiei convenţiilor civile în Noul Cod Fiscal” se numeşte documentul în care se explică faptul că nu se mai pot folosi convenţiile civile pentru plata colaboratorilor (în cazul CSM Ploieşti, sportivi, antrenori etc).
Ce este de reţinut este că, pe pagina a doua, scrie negru pe alb: „Pentru activităţile recurente nu poate fi folosit contractul civil, ci este necesară încadrarea în baza unui contract individual de muncă sau încheierea unui contract cu PFA/profesii libere înregistrate fiscal”. În condiţiile în care, aşa cum a remarcat şi Primarul Ploieştiului, Adrian Dobre, în cazul Clubului Sportiv Municipal Ploieşti este exclusă varianta contractelor de muncă, organigrama neputând suporta încă 200 de sportivi şi antrenori, s-a optat pentru contractele cu PFA, variantă considerată acum ilegală, deşi a fost recomandată de Serviciul Juridic Contencios, Contracte, din cadrul Primăriei Ploieşti!
În acest moment, clubul este într-o situaţie limită, toţi sportivii şi antrenorii din cadrul secţiilor de handbal feminin şi masculin depunându-şi memorii pentru a deveni liberi de contracte şi a-şi încasa atât banii restanţi, cât şi cei pe perioada înţelegerilor cu clubul. În plus, în cazul neprezentării în Cupa EHF la handbal feminin, există riscul unei amenzi consistente, între 20.000 şi 50.000 de euro, din partea Federaţiei Europene de Handbal. Toţi ceilalţi antrenori şi sportivi din cadrul clubului nu şi-au încasat salariile pe lunile mai, iunie şi iulie!
Mircea Dridea în Consiliul Local: „Vrem să folosim numele Petrolul şi ecusonul în piept!”
Singurul moment aplaudat al şedinţei extraordinare de Consiliu Local de astăzi a fost speech-ul lui Mircea Dridea, fosta glorie petrolistă reuşind să calmeze puţin atmosfera într-un moment în care suporterii protestau faţă de amânarea verdictului în cazul mărcii Petrolul. Mircea Dridea a...
Dinamo, primul adversar al baschetbaliştilor de la CSM Ploieşti în LNBM!
Conform site-ului oficial al Clubului Sportiv Municipal Ploieşti, Federaţia Română de Baschet a stabilit, astăzi, programul sezonului 2016-2017 al Ligii Naţionale de Baschet Masculin, precum şi calendarul primei runde din cadrul Cupei României. CSM Ploieşti va juca, în prima etapă a noii ediţii...
Furtună până la pauză: Petrolul Ploieşti - Unirea Cocorăştii Colţ 6-0 (6-0)!
Unirea Cocorăştii Colţ a fost, aşa cum era de aşteptat, doar o bornă în drumul Petrolului spre Liga a III-a, penultima clasată din Liga A Prahova reprezentând, cel mult, un partener de antrenament pentru elevii lui Tavi Grigore. Fără să forţeze, „lupii” au făcut scor cu modesta formaţie...
Iubitorii handbalului au întâlnire, joi, la „Olimpia”, cu Cristina Neagu şi compania!
Cu sprijinul Clubului Sportiv Municipal, echipa naţională de handbal feminin a României se pregăteşte, în această săptămână, la Ploieşti, Sala „Olimpia” fiind gazda antrenamentelor conduse de Tomas Ryde şi Costică Buceschi. „Tricolorele” au intrat în linie dreaptă în perspectiva participării...

References: CSM 
 CSM 
 CSM 
 CSM 
 CSM 
 CSM